Museum La Truaisch a Sedrun
Il museum da la cultura populara e da minerals a Sedrun

Purtret
Viver e lavurar avant l'onn 1950 èn ils temas principals da la part dal museum La Truaisch a Sedrun ch'è deditgada a la cultura populara. En la chasa da vacanzas ch'il chau-lingia da las Viafiers federalas Sigisbert Monn (1857-1906), che abitava en il Tessin, ha construì ils onns 1898/1899 vegni mussà, co ch'ils mastergnants – chalgers, scrinaris e fravis – lavuravan. Ins vegn er a savair, co ch'il glin vegniva elavurà. Il museum ha plinavant ina collecziun da var 50 films davart l'istorgia regiunala e dispona d'ina collecziun da vaschella dal vaschler da Bugnei.

En la partiziun da minerals dal museum pon ins contemplar chats da chavacristals da la Val Tujetsch. L'exposiziun vegn enritgida tras numerus minerals ch'èn vegnids chattads ils ultims onns en la regiun da Sedrun en il rom da la construcziun dal tunnel da basa dal Gottard. Il museum realisescha er exposiziuns temporaras.